CELEX: 62017CN0336
Language: sk
Date: 2017-06-06 00:00:00
Title: Vec C-336/17 P: Odvolanie podané 6. júna 2017: HB a i. proti rozsudku Všeobecného súdu (prvá komora) z 5. apríla 2017 vo veci T-361/14, HB a i./Európska komisia

28.8.2017   
            
            
               SK
            
            
               Úradný vestník Európskej únie
            
            
               C 283/22
            
         Odvolanie podané 6. júna 2017: HB a i. proti rozsudku Všeobecného súdu (prvá komora) z 5. apríla 2017 vo veci T-361/14, HB a i./Európska komisia
   (Vec C-336/17 P)
   (2017/C 283/31)
   Jazyk konania: nemčina
   
      Účastníci konania
   
   
      Odvolatelia: HB a i. (v zastúpení: Dr. P. Brockmann, Rechtsanwalt)
   
      Ďalší účastník konania: Európska komisia
   
      Návrhy odvolateľov
   
   Odvolatelia navrhujú, aby Súdny dvor
   
               —
            
            
               zrušil rozsudok Všeobecného súdu Európskej únie vo veci T-361/14, HB a i./Komisia z 5.apríla 2017, ktorým sa zamietla žaloba ako nedôvodná a uložila žalobcom povinnosť nahradiť trovy konania, a vrátil vec na Všeobecný súd Európskej únie na účely uskutočnenia nového pojednávania,
               subsidiárne
            
         
               —
            
            
               rozhodol vo veci sám a potvrdil, že psychologické vzájomné pôsobenie medzi človekom a zvieraťom patrí do príslušnosti Únie, pokiaľ sa Súdny dvor domnieva, že má v tomto smere dostatok informácií;
            
         
               —
            
            
               v každom prípade zaviazal Európsku komisiu na náhradu trov konania.
            
         
      Odvolacie dôvody a hlavné tvrdenia
   
   
      Prvý odvolací dôvod: Procesné chyby spočívajúce v porušení práva byť vypočutý, keďže
   
               —
            
            
               advokátovi a sudcom bola odopretá informácia o tom, že sa žalobkyňa v prvom rade včas dostavila na pojednávanie 27. septembra 2016 tým, že zamestnankyňa Všeobecného súdu vyslovila zákaz vstupu maloletej dcére, pretože sa jej opatrovníčka omeškala, takže žalobkyni bol následne znemožnený vstup a v rozpore s vyjadreniami uvedenej zamestnankyne nebol o jej prítomnosti informovaný ani sudca a ani advokát zastupujúci žalobkyňu;
            
         
               —
            
            
               ďalší žalobcovia tiež neboli informovaní, že sa musia v pojednávacej miestnosti aktívne legitimovať, aby boli zohľadnení, pretože sa síce dostavili pred začiatkom pojednávania, ale po čase, ktorý bol uvedený na predvolaní,
            
         čím sa zabránilo písomne požadovanému vypočutiu účastníkov konania, čo viedlo, podľa názoru odvolateľov, k nesprávnemu právnemu posúdeniu, teda rozhodnutiu o nedôvodnosti.
   
      Druhý odvolací dôvod: Procesné chyby spočívajúce v predčasnom posúdení dôkazov, keďže
   
               —
            
            
               všetky predložené dôkazy boli zamietnuté bezdôvodne a protiprávne;
            
         
               —
            
            
               osobitne, pokiaľ ide o interdisciplinárne otázky, nebol pripustený znalecký posudok vypracovaný znalcom;
            
         
               —
            
            
               neboli položené žiadne písomné alebo ústne otázky účastníkom konania,
            
         a toto, podľa názoru odvolateľov, viedlo k nesprávnemu právnemu posúdeniu, teda rozhodnutiu o nedôvodnosti.
   
      Tretí odvolací dôvod: V prípade, že Všeobecný súd uzná etické kritérium ako otázku zaoberajúcu sa ľudskými právami a dôležitú požiadavku integrácie, bude možné prijať meritórne rozhodnutie na základe obsahu spisu.